OpenLLM-France/wikimedia huggingface dataset:
# Luise von Sachsen-Gotha-Altenburg (1800–1831)

Luise von Sachsen-Gotha-Altenburg (1800–1831) a oa ur briñsez alaman, ha kentañ pried an dug Ernst Iañ von Sachsen-Coburg-Gotha‎. Mamm e oa d'ar priñs Albert‎, a zimezas d'ar Rouanez Victoria.

## He buhez

Merc'h nemeti an duged August von Sachsen-Gotha-Altenburg (1772-1822) ha Luise Charlotte von Mecklenburg-Schwerin (1779-1801), e bried kentañ, e oa Luise. Anv-badez he mamm eo a voe roet dezhi.
Dimeziñ a reas e miz Gouhere 1817, da 17 vloaz, da Ernst Iañ von Sachsen-Coburg-Gotha‎ (1784-1844), 16 vloaz koshoc'h egeti (ha pemp bloaz yaouankoc'h evit he mamm): yaouank, speredek, ha kenedek, e oa ar plac'h nevez, a-hervez. Gwallevurus e oa Luise avat gant he fried kalz koshoc'h eviti. Troet e oa Ernst da verc'heta, ma stagas-hi da baotreta ivez.

## Bugale

Daou vab o doe:
* Ernst II von Sachsen-Coburg-Gotha (1818-1893), dug Sachsen-Coburg-Gotha (1844-1893), a zimezas d'ar briñsez Alexandrine von Baden (1820-1904).
* Albert von Sachsen-Coburg-Gotha (1819-1861), priñs Sachsen-Coburg-Gotha ha priñs kenseurt ar Rouantelezh-Unanet, a zimezas da Victoria ar Rouantelezh-Unanet (1819-1901).

## Torret he dimeziñ

E 1824 e tispartias an daou bried, ha rankout a reas dilezel he mibien. Ofisiel e voe an torr-dimeziñ e miz Meurzh 1826.
E 1825 e tegouezhas ganti un darn eus dugelezh Sachsen-Gotha, met gant he fried eo ez eas a-benn ar fin, ma teuas dugelezh Sachsen-Coburg-Saalfeld da vezañ dugelezh Sachsen-Coburg-Gotha.
Addimeziñ e kuzh a reas neuze e miz Here 1826, d'ar baron Alexandre von Hanstein (1804-1884). Pa voe anavezet an dimeziñ-se e voe tennet pep gwir war he bugale diganti.

## He marv

Mervel a reas gant ar c'hrign-bev da 30 vloaz.

## Levrlennadur

* (de) Rosemarie Barthel, Prinzessin Luise von Sachsen-Gotha-Altenburg. Stamm-Mutter des englischen Königshauses, Quelleninventar mit ausgewählten Dokumenten des ThStA Gotha, dans Schriften des Thüringischen Staatsarchivs Gotha, 2009, Fazi Lua e mw.text.lua d'al linenn 25 : bad argument #1 to 'match' (string expected, got nil).
* (en) Charles Grey. The Early Years of His Royal Highness The Prince Consort. New York: Harper & Brothers Publishers, 1868.
* (en) Stanley Weintraub, Uncrowned King: The Life of Prince Albert. London: John Murray Inc. 1997. ISBN 0719557569.
# Luise von Waldeck

Luise von Waldeck ( 1751-1817) a oa ur briñsez alaman hag a zeuas da vezañ dugez Nassau-Usingen dre hec'h eured.
# Luitgard

Luitgard pe Liutgard, zo un anv-badez alamanek, bet roet da veur a briñsez frank.

## Gerdarzh

Eus an henalamaneg uhel e teu an anv-se, hag e talvez : « gwarez ar bobl ». Dont a ra eus ar stumm kozh-bras Liutgard, eus liut a dalvez « tud », « izili ur bobl » , hag eus gard a dalvez « gwarez » (gwelout ar ger alamanek Garten : liorzh).

## Stummoù all

* Luitgart, Luitgardt
An anv-se a zo ivez diazez an anvioù-familh Luckhardt, Lauckhardt, Lauckhard ha Laukart.

## Tud anvet Liutgard
### Priñsezed

* Luitgard, rouanez ar Franked (marvet d'ar 4 a viz Even 800), pedervet gwreg Karl Veur
* Liutgard von Sachsen (tro 845 - 885), gwreg an impalaer frank Ludwig III
* Luitgard von Wittichen, gwenvidigez, krouerez kouent Wittichen
* Liutgard (931–953), merc'h d'an impalaer Otto Iañ ha d'e eil gwreg Editha.
* Luitgart (marvet goude 1150), c'hoar Friedrich I, bet leanez e Zwiefalten
* Liutgart von Tübingen, gwreg Burkhard V (marvet e 1318), kont Nagold-Wildberg.
* Liutgard von Beutelsbach

### Tud all

* Luitgard Im

## Pennadoù kar

* Liutprand
* Ermengard
* Hildegard
# Luitpold von Bayern

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Luitpold von Bayern zo anv meur a briñs eus Bavaria.
* Luitpold von Bayern (1821-1912), priñs-rejant Bavaria,
* Luitpold von Bayern (1901-1914),
* Luitpold von Bayern(1951)

## Pennad kar

* Leopold von Bayern
# Luise von Preußen (1808-1870)

Luise Auguste Wilhelmine Amalie von Preußen (Königsberg (Prusia), 1añ a viz C'hwevrer 1808 - Wassenaar, 6 a viz Kerzu 1870) a oa ur briñsez prusian eus an Tiegezh Hohenzollern.
Merc'h e oa da Friedrich Wilhelm III (1770–1840), roue Prusia, ha d'e bried Luise von Mecklenburg-Strelitz (1776–1810).
E 1825 e timezas e Berlin d'ar priñs izelvroat Friedrich von Oranje-Nassau (1797-1881).
Mamm e oa da Lovisa an Izelvroioù, rouanez Sveden.
# Luise von Preußen (1838-1923)

Luise von Preußen pe Luise Marie Elisabeth von Preußen (Berlin 1838-1923 Baden-Baden) a oa ur briñsez eus rouantelezh Prusia deuet da vout dugez-veur Baden dre zimeziñ.

## He buhez

Merc'h e oa da Gwilherm Iañ Alamagn ha d'e bried Augusta von Sachsen-Eisenach. E Mezheven 1856 e timezas e Berlin da Friedrich Iañ von Baden (1826-1907) Tri bugel o doe:
# Luise von Sachsen-Gotha-Altenburg

Luise von Sachsen-Gotha-Altenburg zo anv div briñsez:
* Luise von Sachsen-Gotha-Altenburg (1756–1808), dugez Mecklenburg-Schwerin dre he dimeziñ;
* Luise von Sachsen-Gotha-Altenburg (1800–1831), dugez Sachsen-Coburg-Saalfeld dre he dimeziñ.
# Luitpold Bavaria

Luitpold Rupprecht Heinrich, ganet e 1951 e kastell Leutstetten, Starnberg, zo un diskennad da Ludwig III, diwezhañ roue Bavaria.
Mab eo da Ludwig Karl Maria von Bayern (1913–2008) ha da Irmingard von Bayern (1923- 2010).
# Luitgard, rouanez ar Franked

Luitgard Alemannia (war-dro 776 - 4 a viz Mezheven 800 e Teurgn) a oa pevare ha diwezhañ gwreg Karl Veur.
Merc'h e oa d'ar c'hont alemann (Elzas) Luitfrid II Sundgau (c. 745 – 802), ha da Hiltrud Wormsgau.. Eurediñ a reas war-dro 794 hag anvet e voe da rouanez ar Franked.
N'eo ket gwall vrudet, ha nemet gwall nebeut a dra ne ouzer diwarni : ur vaouez sioul ha fur, war-lerc'h ar rouanez en he raok Fastrada. Meuliñ karantez Luitgard ouzh ar studi a reas ar barzh saoz Alcuin of York (c. 735 – 804) :
   Plijout a ra d'ar rouanez divizout gant an dud desket ha gouiziek ; goude he fedennoù deol eo pezh a gar ober ar muiañ. Karantezus eo ouzh ar roue, deol, direbech, ha dellezek da vezañ karet gant un hevelep pried .
El lez eo enoret gant bugale an impalaer zoken. Bep bloaz ez ae gant he fried da hemolc'hiñ en Ardennes pe e menezioù ar Vosges. C'hoant dezhañ da badusaatar soñj eus e wreg e lakaas Karl Veur sevel abati Aniana en Okitania, en Erau hiziv, a fizias e sant Benead Aniana (c. 750 – 821).
Divugel e chomas Luitgard, a varvas d'ar 4 a viz Mezheven 800 en he 25vet bloaz e manati Saint-Martin de Tours, c'hwezh miz a-raok kurunadur an impalaer da deiz an Nedeleg. Da zevezh marv e wreg e roas Karl Veur ma vije manati La Celle Saint-Paul e Cormery (en Indre-et-Loire hiziv), bet diazezet gant e gañseller Ithier, e dalc'h abati Teurgn ; dre hanterouriezh e vignon ha kuzulier Alcuin of York e c'houlenn digant Benead Aniana 22 vanac'h evit staliañ reolenn Benead Norcia e Comery.
Dindan Tour Karl Veur e Teurgn emañ bez Luitgard. Ne zimezas mui an impalaer goude marv e wreg yaouank, met div serc'h ha pevar bugel en devoe.

## Liammoù diavaez

* (fr) 'Liutgarde ou Luitgarde'.
* (fr) 'Luitgarde et Judith en la Basilique Saint-Martin de Tours'.

## Notennoù

* ↑ Desiderata Lombardia a voe gwreg ofisiel kentañ Karl Veur ; en he raok en devoe ar roue un darempred gant Himiltrude, met n'ouzer ket hag ofisiel e oa bet.
* 1 2 Christian Bouyer, Dictionnaire des reines de France, Librairie Académique Perrin, 1992, p. 94 (ISBN 978-2-262-00789-8)
* ↑ Adélaïde Celliez, Les reines de France, Tours: R. Pomin, 1851
* ↑ Jean-Baptiste Honoré Raymond Capefigue (1842), Histoire de Charlemagne, Forgotten Books, 2017 (ISBN 978-0-332-50728-6)
# Llyswen

Llyswen zo un anv-lec'h kembraek.

## Gerdarzh

Savet diwar llys (lez) ha gwen (gwenn).

## Lec'hioù

* Llys-wen, Powys
* Llyswen (Ceredigion)
# Llyswen (Ceredigion)

Llyswen zo ur gêriadenn vihan e kumuniezh Aberaeron, e Kembre, e kontelezh Ceredigion, 111,9 km eus Kerdiz.

## Notennoù

* ↑ Enwau Lleoedd; Canolfan Bedwyr
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Llywarch

Llywarch zo un anv-badez kembraek.

## Tud

* Llywarch Hen, roue brezhon e dibenn ar VIvet kantved
** Canu Llywarch Hen, anv roet d'un dastumad barzhonegoù a vije bet skrivet pe gantañ pe diwar e benn
* Llywarch ap Hyfaidd‎, roue Dyfed
* Llywarch y Nam (war-dro 1150-1160), barzh en XIIvet kantved
* Llywarch Llaety, barzh en XIIvet kantved
* Llywarch ap Llywelyn, barzh e deroù an XIIIvet kantved
* Llywarch Bentwrch (war-dro 1350), barzh
* Llywarch Reynolds, dastumer dornskridoù kembraek
# Llys

Llys zo ur ger kembraek (lez e brezhoneg) a gaver stankik e lec'hanvadurezh kembraek.

## Anv boutin

Llys a vez lavaret:
* eus lez ur roue
* eus ul lez-varn

## Lec'hanvadurezh

* Llysfaen
* Llys Rhosyr, ma voe lez Rouaned Gwynedd
* Llyswen, e Powys
* Llys Gwenllian, kreñvlec'h er Grennamzer e-kichen Dinbych
# Llysfaen

Llysfaen zo ur gêriadenn hag ur gumuniezh en arvor hanternoz Kembre, e Sir Conwy. Emañ hanter-hent etre Abergele er reter ha Bae Colwyn er gornaoueg. Er gumuniezh emañ Hen Golwyn, Llanddulas, Dolwen ha Betws-yn-Rhos. Er reter emañ Mynydd Marian.
Hiziv emañ Llysfaen e Sir Conwy, met betek 1923 e oa un ezklozadur eus Sir Gaernarfon ha kelc'hiet e oa penn-da-benn gant Sir Ddinbych. E kontelezh Clwyd e voe eus 1974 betek 1996. Er Grennamzer e oa e kantrev Rhos. Eus ar Grennamzer eo an iliz, a zo gouestlet da sant Cynfran. Hervez ar richenn e vije bet savet gant ar sant e 777. Eus 1377 eo ar savadur a weler bremañ ha kempennet e voe e 1870. Ur feunteun, Ffynnon Gynfran, zo e-kichen an iliz.
E-pad pell e oa tud Llysfaen o c'hounit o buhez e mengleuzioù maen-raz. Gant bagoù e veze kaset ar raz da Liverpool pe Fleetwood.
E 2011 e oa poblet gant 2 743 a dud, ha 552 anezho (21,1%) a oa kembraegerien.

## Notennoù

* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics. Kavet : 2014-04-09.
# Llywarch Hen

Llywarch Hen (534-634) a oa roue diwezhañ Rheged ar c'hreisteiz, unan eus rouantelezhioù brezhon en Hanternoz Kozh Enez Vreizh, a zo Hen Ogledd Kembreiz ; mab e oa da Elidyr Llydanwyn, roue Rheged en e raok, ha kenderv da Urien Rheged, priñs Rheged.
Repu a rankas mont da glask da rouantelezh Powys dirak aloubadeg an armeoù saoz. Eno e teuas da vezañ ur barzh brudet e penn-kentañ ar VII$^{vet}$ kantved.
Stag eo e anv ouzh Llanfor, e-kichen lenn Tegid, er Bala e Meirionnydd.

## Barzh

Brudet eo e varzhonegoù diwar-benn marv e genderv Urien Rheged, diwar-benn Cynddylan Pengwern ha diwar-benn e vibion-eñ.
War a greder ez eo gantañ e oa bet dastumet penn Urien en aerva.
Hervez ar vojenn e oa niverus e vugale, goude ma n'eo ket asur ar gont : 24 hervez ar barzh, met 39 hervez dihelloù all, hep kontañ e verc'hed.
Kantvloaziek e oa pa varvas e 634.
En e varzhonegoù ez eus kaoz eus aloubadeg Breizh-Veur gant ar Saozon. Ganto e vije bet awenet diouganoù Gwenc'hlan e Barzaz Breiz.

## « Barzhonegoù Llywarch Hen »

En IX$^{vet}$ kantved ez eo bet skrivet ar barzhonegoù Canu Llywarch Hen, ha Canu Heledd . N'ouzer ket gant piv int bet skrivet. Meneg zo graet gant ar barzh eus anv an daou zen-se : unan anezhe a veve er VI$^{vet}$ kantved, egile er VIIvet.
E Canu Heledd ez eus kaoz eus rouaned Pengwern, eus Geraint, eus Emgann Llongborth, a vez lakaet war e anv.
Disheñvel avat eo e varzhonegoù diouzh re Taliesin hag Aneirin en e raok, dre ma tispak enne e drivliadoù personel en ur zerc'hel d'an hengoun harozel.
Barzhonegoù istorel int en un doare eta, ha kaoz enne eus ar stourm enep ar Saozon, eus 24 mab Llywarch hag eus Cynddylan, breur Heledd, bet lazhet en emgann.

### Un darn

| Stafell Gynddylan ys tywyll heno Heb dan, heb deulu Hidl fy neigr men yd gynnu | Sal vras Gynddylan zo teñval henozh Hep tan, hep tiegezh Skuilhañ a ra ma daeroù el lec'h m'emañ gourvezet |

## Levrlennadur

* Canu Llywarch Hen, Hor Yezh 2000. Barzhonegoù e krenngembraeg lakaet e brezhoneg gant Marsel Klerg. Rakskrid gant Yann-Ber Piriou.
# Llywarch ap Hyfaidd

Llywarch ap Hyfaidd (marvet e 904) a oa roue Dyfed, e mervent ar vro a zo Kembre hiziv. Mab e oa d'ar roue Hyfaidd ap Bledrig.
En e amzer edo Anarawd ap Rhodri o ren e Gwynedd ha Merfyn ap Rhodri, o ren e Powys.

## Istor

N'ouzer ket nemeur a dra diwar e benn.
Aloubet e voe e rouantelezh gant Cadell ap Rhodri, roue Seisyllwg, hag e vab, Hywel Dda e 904. Er bloavezh-se e varvas Llywarch.

### Goude Llywarch

Ur pennadig e renas e vreur Rhodri, met n'hallas ket stourm pell ouzh Hywel, a gemeras ar galloud hag a zimezas da Elen ferch Llywarch, merc'h ar roue kozh evit kreñvaat e wir, hag a grouas rouantelezh Deheubarth.

## Pennad kar

* Llywarch

## Levrlennadur

* John Davies, Hanes Cymru (Penguin, 1992), pajenn 84.
# Llynfaes

Llynfaes zo ur gêriadenn vihan e kumuniezh Bodffordd, e Kembre, e kontelezh Enez Mon, 216,1 km eus Kerdiz.

## Notennoù

* ↑ Enwau Lleoedd; Canolfan Bedwyr
* Kêriadennoù Enez Von
* Aberffraw • Amlwch • Benllech • Bethel • Biwmares • Bodedern • Bodewryd • Bodffordd • Bryngwran • Brynrefail • Brynsiencyn • Brynteg • Caergeiliog • Caergybi • Capel Coch • Capel Gwyn • Carmel • Carreglefn • Cemaes • Cerrigceinwen • Dwyran • Y Fali • Gaerwen • Glyn Garth • Gwalchmai • Heneglwys • Hermon • Llanallgo • Llanbabo • Llanbedrgoch • Llandegfan • Llandyfrydog • Llanddaniel Fab • Llanddeusant • Llanddona• Llanddyfnan • Llanedwen • Llaneilian • Llanfachraeth • Llanfaelog • Llanfaethlu • Llanfairpwllgwyngyll • Llanfair-yn-Neubwll • Llanfair-yng-Nghornwy • Llan-faes • Llanfechell • Llanfihangel-yn-Nhywyn • Llanfwrog • Llangadwaladr • Llangaffo • Llangefni • Llangeinwen • Llangoed • Llangristiolus • Llangwyllog • Llaniestyn • Llannerch-y-medd • Llanrhuddlad • Llansadwrn • Llantrisant • Llanynghenedl • Maenaddwyn • Malltraeth • Marianglas • Moelfre • Nebo • Niwbwrch • Pencarnisiog • Pengorffwysfa • Penmynydd • Pentraeth • Pentre Berw • Pentrefelin • Penysarn • Pontrhydybont • Porthaethwy • Porth Llechog • Rhoscolyn • Rhosmeirch • Rhosneigr • Rhostrehwfa • Rhosybol • Rhydwyn • Talwrn • Trearddur • Trefor • Tregele
# Llys-wen

Llys-wen (pe Llyswen) zo ur gêriadennig e kreisteiz kontelezh Powys. Emañ e korn-bro Brycheiniog, hanter-hent etre Y Gelli Gandryll hag Aberhonddu, e kumuniezh Bronllys.
War ribl ar Gwy emañ Llys-wen, war an hent a gas eus Aberhonddu da Llanfair-ym-Muallt. Pipton eo ar gêriadenn dostañ, er reter.
Gouestlet eo iliz Llys-wen da santez Wenna (Gwenn, met disheñvel e vije diouzh Gwenn, mamm sant Gwenole). Adsavet e oa bet an iliz e 1862, met ar maen-badez a oa en iliz kozh zo bet miret.
# Llyn y Fan Fawr

Llyn y Fan Fawr (Lenn ar Fan Fawr) zo ul lenn e Powys, e Kembre. Ouzh troad ar menez Fan Brycheiniog emañ, er Mynydd Du, e Parc Cenedlaethol Bannau Brycheiniog. Eno emañ eienenn ar stêr Tawe a red betek Bae Abertawe.
Llyn y Fan Fach zo ul lenn all e Sir Gaerfyrddin.
# Michel Jadoul

Michel Jadoul a zo bet ganet d'ar 17 a viz Gwenholon 1957 e Brusel (Belgia).
Mestrc'hoarier echedoù belgiat.
Mestr Etrebroadel eo abaoe 1983.
Kampion Echedoù Belgia e voe peder gwezh, e Huy e 1984 hag e 1988 (ar wezh-se a-gevred gant Richard Meulders), e Brasschaat e 1990 hag e Carnières e 1992.
E miz Here 2007 edo 2328 e renk Elo.
Implijet e vez alies an Digoradur Larsen ( 1. b 3 ) gantañ.

## Liamm diavaez

* E fichenn FIDE (e saozneg)
* E c'hoari e Chessgames (e saozneg)
* Lec'hienn Michel Jadoul (e galleg)
# Michel Loriot

Michel Loriot zo bet maer an Naoned etre 1577 ha 1578. E vab Michel Loriot (mab) a voe maer ivez ha dimezet e oa gant merc'h-vihan maer kentañ an Naoned, Geoffroy Drouet.

## Mammenn

* Généalogie des Langlais, gant Gaëtan de Langlais, levrenn 1 p. 340 (embannadur prevez, 2010).
# Michel Jaouen

Michel Jaouen, bet ganet d'ar 6 a viz Here 1920 en Eusa hag aet d’an Anaon d’ar 7 a viz Meurzh 2016 e Pariz a oa ur beleg jezuist breizhat. Aluzener en toull-bac'h e Fresnes e voe.
E 1951 e savas ar gevredigezh AJD, Aumônerie de la Jeunesse Délinquante (Aluzendi ar Felladennerien Yaouank), bremañ Amis de Jeudi Dimanche (Mignoned Diriaou Disul), ha diwezhatoc'h ur bon dezhi e Pen-Enez e Landeda.
Sevel a reas ivez Bod an Epinettes, e Pariz, evit an dud deuet er-maez eus an toull-bac'h.
Pediñ a reas felladennerien ha drammgaezhiaded da verdeiñ e-bourzh ar bigi Bel Espoir, Bel Espoir II ha Rara-Avis evit kavout ur vuhez nevez.

## Liammoù diavaez

* Lec'hienn ar gevredigezh Amis de jeudi dimanche
# Michel Louette

Michel Louette a zo un evnoniour belgiat hag a zo e penn rann an Evnoniezh eus Koninklijk Museum voor Midden-Afrika (Mirdi roueel Afrika ar C'hreiz) e Tervuren (Brabant Flandrez, Belgia).

## Listenn al laboused studiet gantañ

* C
    Caprimulgus prigoginei,
* G
    Geokichla guttata lippensi,
* M
    Melignomon eisentrauti,
* P
    Ploceus ruweti, Puffinus persicus temptator.

## Liammoù diavaez

* (fr) Rann an Evnoniezh eus Mirdi roueel Afrika ar C'hreiz.

## Notennoù ha daveennoù

* ↑ A-gevret gant Alexandre Prigogine.
* ↑ A-gevret gant Constantine Walter Benson.
* ↑ A-gevret gant Marc Herremans.
# Michel Hidalgo

Michel Hidalgo, ganet d'an 22 a viz Meurzh 1933 hag aet da Anaon d'ar 26 a viz Meurzh 2020, a oa ur melldroader a-vicher gall. Penn skipailh Bro-C'hall e oa bet etre 1976 ha 1984, ha gounezet e oa bet ganto Kib an Euro UEFA e 1984. Hidalgo zo marvet d'ar 26 a viz Meurzh e Marselha, oadet e oa a 87 vloaz.
# Michel Hunault

Ur politikour breizhat eo Michel Hunault, ganet d'ar 14 a viz C'hwevrer 1960 e Kastell-Briant e Liger-Atlantel. Dilennet e oa bet da gannad e c'hwec'hvet pastell-vro Liger-Atlantel e 1993 ha betek votadegoù 2012. Un ezel eus ar strollad UDF eo bet, ha bremañ emañ er strollad Nouveau Centre.
Besprezidant Kuzul rannvro Broioù-al-Liger eo bet ivez etre 1998 ha 2004.
Breur gevell eo da Alain Hunault a zo maer Kastell-Briant. O zad, Xavier Hunault, a oa kannad ivez ha maer Kastell-Briant e-pad pell.
# Michel Le Bris

Michel Le Bris, ganet d'ar 1añ a viz C'hwevrer 1944 e Plouganoù ha marvet d'ar Sadorn 30 a viz Genver 2021 er Gouer, a oa ur skrivagner gallek. Savet en doa, e 1990, ar festival Étonnants voyageurs e Sant-Maloù.
E bered Plouezoc'h eo bet douaret.
# Michel Legrand

Michel Legrand, ganet d'ar 24 a viz C'hwevrer 1932 hag aet da Anaon d'ar 26 a viz Genver 2019, a oa ur sonaozour ha pianoour gall. Legrand en doa savet oberennoù e-leizh, ouzhpenn 200 pezh sonerezh evit filmoù pe ar skinwel, gant kanaouennoù klasel ouzhpenn. Brudet mat e voe gant e sonerezh filmoù evit ar sevener filmoù Jacques Demy, Les Parapluies de Cherbourg (1964) ha Les Demoiselles de Rochefort (1967). Dre al labour-se e oa bet lakaet e anv evit un Academy Award. Legrand en doa gounezet e gentañ Oscar gant ar ganaouenn "The Windmills of Your Mind" evit ar film The Thomas Crown Affair (1968).
# Michel Loriot (mab)

Michel Loriot a zo bet maer an Naoned, evel e dad Michel Loriot, hag evel tad-kozh e vamm, Renée Drouet, Geoffroy Drouet e anv, kentañ maer ar gêr-se.

## Gwelet ivez

* Listenn maered Naoned

## Mammenn

* Généalogie des Langlais, gant Gaëtan de Langlais, levrenn 1 p. 340 (embannadur prevez, 2010)
# Michel Loussouarn

Michel Loussouarn zo maer Rosporden, alvokad ha kelenner e Skol-veur Kreisteiz Breizh e Gwened.
E 2017 en devoa difennet an anv Fañch, hini ur bugel eus e gumun.
E 2022 e oa bet droukvesk en ul levr gallek etre e anv hag anv ur c'huzulier da Éric Zemmour.
E 2022 ivez e oa savet a-enep an implij eus ar brezhoneg e-barzh prezegennoù politikel ar C'huzul Rannvro. E Twitter en doa skrivet, d'ar 6 a viz Ebrel: :

## Liammoù diavaez

* Lec’hienn Michel Loussouarn

## Daveoù

* ↑ "La République affronte des périls plus dangereux", Le Télégramme, 14/09/2017
* ↑ (fr) Une méprise fait du maire de Rosporden le conseiller d’Éric Zemmour dans une BD. Le Télégramme (Ebrel 2022).
# Mendikota

Mendikota (Mendita en okitaneg; Menditte e galleg hag ent-ofisiel) zo ur gumun eus proviñs Zuberoa, en Euskal Herria, en hanternoz d'ar Pireneoù, e kanton Maule-Lextarre.

## Liammoù diavaez

a vo kavet e Wikimedia Commons.
# Mendon

    Evit implijoù all, gwelet Mendon (disheñvelout).
Mendon :
| Ar vourc’h e 1920. ||
| Bro istorel | Bro-Gwened |
| Melestradurezh ||
| Departamant | Mor-Bihan |
| Arondisamant | An Oriant |
| Kanton | Belz |
| Maer Amzer gefridi | |
| Poblañsouriezh ||
| Poblañs | 1 476 ann. (1806) |
| Douaroniezh ||
| Daveennoù lec'hiañ | |
| Uhelderioù | bihanañ m — brasañ m |
| Gorread | km² |
| <div style="position:absolute;top:Kemennad faziek : Dianav eo operand -.%;left:Kemennad faziek : Dianav eo operand +.%;width:0px;height:0px;margin:0;padding:0;line-height:0px;background-color:transparent;">Mendon ||
| kemmañ |
Mendon zo ur gumun a-wechall eus Breizh e departamant ar Mor-Bihan.

## Istor
### Dispac'h Gall

* Melestradurezh: krouet e voe ar gumun e 1790; pennlec'h Kanton Mendon e oa; diskaret e voe Kanton Mendon gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; e Bann Henbont e oa. Lakaet e voe ar gumun en Arondisamant an Oriant pa voe krouet e 1800 hag e Kanton Belz, bet krouet e 1801.

### XIX$^{vet}$ kantved

* E 1806 e voe kendeuzet kumunioù kozh Lokoal ha Mendon d'ober kumun Lokoal-Mendon.

## Monumantoù ha traoù heverk

* An iliz katolik.
* Iliz katolik Sant Pêr.

## Emdroadur ar boblañs 1793-1806

Niver a annezidi

## Pajennoù kar

* Lokoal,
* Lokoal-Mendon,
* Kanton Mendon.

## Tud
### Ardamezeg ar familhoù

| Baillet, aotrounez Kermoalec | En argant e deir askolenn geotet bleuniet en gul |

## Daveoù ha notennoù

* ↑ Roadennoù ofisiel e lec'hienn an EBSSA
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 154
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 14
* ↑ (fr)Cassini-EHESS